open-index/open-wikipedia-markdown huggingface dataset:
Telavivas "Maccabi" (basketbols)

**Telavivas "Maccabi Playtika"** () ir profesionāls basketbola klubs, kas ir bāzēts Telavivā, Izraēlā. Klubs ir dibināts 1932. gadā. Klubs startē Izraēlas nacionālajā čempionātā, kur ir svinējis 56 uzvaras. Vēl tas startē Eiropas spēcīgākajā turnīrā Eirolīgā, kur ir svinējis 6 uzvaras (1977, 1981, 2001, 2004, 2005, 2014). Telavivas "Maccabi" savas mājas spēles aizvada *Yad Eliyahu* arēnā, kurā ir 10 383 skatītāju vietas. Laikposmā no 1978. līdz pat 2009. gadam klubs ir aizvadījis 19 pārbaudes spēles ar NBA klubiem, tai skaitā ir svinējis 4 uzvaras. Telavivas klubs ir pirmais Eiropas klubs, kas uzvar kādu NBA komandu, tas tika paveikts  pret Vašingtonas "Bullets" (98—97).

2024. gada 8. februārī Latvijas galvaspilsētā Rīgā "Arēnā Rīga” notika Turkish Airlines Eirolīgas čempionāta spēle starp Telavivas “Maccabi” – Stambulas “Anadolu Efes”. Ar rezultātu 105:91 (29:27, 21:24, 27:24, 28:16) uzvaru guva Stambulas klubs.

## Sasniegumi
* **Eirolīga**: 6
** 1977, 1981, 2001, 2004, 2005, 2014
* **Adrijas līga**: 2012
* **Izraēlas čempionāts**: 56
** 1953–54, 1954–55, 1956–57, 1957–58, 1958–59, 1961–62, 1962–63, 1963–64, 1966–67, 1967–68, 1969–70, 1970–71, 1971–72, 1972–73, 1973–74, 1974–75, 1975–76, 1976–77, 1977–78, 1978–79, 1979–80, 1980–81, 1981–82, 1982–83, 1983–84, 1984–85, 1985–86, 1986–87, 1987–88, 1988–89, 1989–90, 1990–91, 1991–92, 1993–94, 1994–95, 1995–96, 1996–97, 1997–98, 1998–99, 1999–2000, 2000–01, 2001–02, 2002–03, 2003–04, 2004–05, 2005–06, 2006–07, 2008–09, 2010–11, 2011–12, 2013–14, 2017–18, 2018–19, 2019–20, 2020–21, 2022–23
* **Izraēlas kauss**: 45
** 1955–56, 1957–58, 1958–59, 1960–61, 1962–63, 1963–64, 1965–66, 1969–70, 1970–71, 1971–72, 1972–73, 1974–75, 1976–77, 1977–78, 1978–79, 1979–80, 1980–81, 1981–82, 1982–83, 1984–85, 1985–86, 1986–87, 1988–89, 1989–90, 1990–91, 1993–94, 1997–98, 1998–99, 1999–2000, 2000–01, 2001–02, 2002–03, 2003–04, 2004–05, 2005–06, 2009–10, 2010–11, 2011–12, 2012–13, 2013–14, 2014–15, 2015–16, 2016–17, 2020–21

## Atsauces

## Ārējās saites
* Kluba oficiālā mājaslapa 
* Eirolīgas profils
Salamankas "Perfumerias Avenida"

**Salamankas "Perfumerías Avenida"** ir profesionāls basketbola klubs, kas bāzēts Salamankā, Spānijā. Klubs ir dibināts 1988. gadā. Klubs startē Spānijas nacionālajā čempionātā, kur ir svinējis vienu uzvaru (2006).

## Ārējās saites
* Kluba oficiālā mājaslapa
Kauņas "VIČI-Aistės"

**Kauņas "VIČI-Aistės"** ir profesionāls basketbola klubs, kas bāzēts Kauņā, Lietuvā. Klubs ir dibināts 1961. gadā un gadu gaitā ir vairākkārt mainījis nosaukumu, kopš 2010. gada pārcēlies no Viļņas uz Kauņu.

Klubs startē Lietuvas sieviešu basketbola līgā, kur ir svinējis jau 11 uzvaras, un Baltijas sieviešu basketbola līgā, kur ir uzvarējis 10 reizes.

## Ārējās saites
* Kluba oficiālā mājaslapa
Absolūtā monarhija

**Absolūtā monarhija** ir monarhijas paveids, kad monarham (karalim, valdniekam, ķēniņam) ir neierobežota vara (politiskā, reliģiskā un saimnieciskā ziņā) un kad monarhs vienpersoniski gan valda, gan pieņem lēmumus. Valsts sasniedz visaugstāko centralizācijas pakāpi. No formāli juridiskā viedokļa raugoties, absolūtajā monarhijā valsts vadītājs (monarhs) koncentrē visu likumdošanas un izpildvaras varu savas rokās, patstāvīgi nosaka nodokļus un pārvalda valsts finanses.

Absolūtā monarhija Eiropā lielākoties bija no 16. līdz 18. gadsimtam. Šī valsts forma savu kulmināciju sasniedza Francijas karaļa Luija XIV laikā, kurš sistemātiski īstenoja savu slaveno kursu *L'Etat c'est moi* ("valsts esmu es").

## Skatīt arī

* Parlamentārā monarhija
* Konstitucionālā monarhija
Hobsa krasts

**Hobsa krasts** () ir Mērijas Bērdas Zemes piekrastes apgabals gar Kluso okeānu (Dienvidu okeānu) no Dīna salas austrumos līdz Burksa ragam rietumos ar kopējo garumu ap 300 km. Hobsa krasts robežojas ar Bakuta krastu austrumos (127°35'W) un Ruperta krastu rietumos (136°50'W). Iekšzemē paceļas vairākas nelielas kalnu grēdas, ievērojamākās no kurām ir Makdonalda kalni rietumos. Gandrīz visu piekrasti aizņem Geca šelfa ledājs, kurā ir vairākas salas (Grānta sala, Šeperda sala, Dīna sala). No plato uz šelfa ledāju noplūst vairāki šļūdoņi, ievērojamākie no kuriem ir Berija glečers un Devika glečers.

Krasts tika atklāts Ričarda Bērda 1939.-1941. gadu ekspedīcijas laikā un nosaukts par godu Mičiganas Universitātes profesoram glaciologam Viljamam Hobsam *(William H. Hobbs)*.

## Atsauces

## Ārējās saites
* Hobsa krasta glacioloģijas karte (rietumu daļa)
* Hobsa krasta glacioloģijas karte (austrumu daļa)
Krasnaja Gora

**Krasnaja Gora** (, burtiski — ‘Sarkanais kalns’) ir pilsētciemats Krievijā, Brjanskas apgabala ziemeļrietumos, Krasnaja Goras rajona administratīvais centrs. Tajā dzīvo ap 6 tūkstoši iedzīvotāju. Pilsētciemats atrodas Besedes upes abos krastos, apmēram 230 km uz rietumiem no Brjanskas, netālu no robežas ar Baltkrieviju.

Krasnaja Gora pirmoreiz minēta 1387. gadā, bet līdz 1922. gadam tā tikusi saukta **"Popova Gora"** (); 17.—18. gadsimtā tā bija Kijivas Pečeru klostera īpašumā. 1861.—1929. gadā — pagasta centrs. Kopš 1929. gada — rajona centrs, kopš 1968. tas ir pilsētciemats. 1981. gadā Krasnaja Gorai bija pievienots kaimiņu ciems *Širki* () (Besedes upes labajā krastā).

## Iedzīvotāju skaits

## Atsauces
Čukste

**Čukste** ir latviešu cilmes uzvārds. Cilvēki ar šo uzvārdu:
* Ainārs Čukste (1966) — basketbola treneris;
* Kārlis Čukste (1997) — hokejists.
Lavrinovičs

**Lavrinovičs** (; sieviešu dzimtē **Lavrinoviča** *(Ławrynowicza)*) ir poļu cilmes uzvārds. Cilvēki ar šo uzvārdu:

* Darjušs Lavrinovičs (*Darjuš Lavrinovič*; 1979) — poļu izcelsmes Lietuvas basketbolists;
* Kšištofs Lavrinovičs (*Kšyštof Lavrinovič*; 1979) — poļu izcelsmes Lietuvas basketbolists.
*Guntis Lavrinovičs (1985) — Latvijas badmintonists.

## Skatīt arī
* Laurinovičs
Ieva Veinberga

**Ieva Veinberga** (dzimusi ) ir latviešu basketboliste, spēlē vieglās uzbrucējas pozīcijā, Latvijas sieviešu basketbola izlases dalībniece. Pašlaik (2013/2014 gada sezonu) pārstāv Itālijas *Serie A2* klubu *Civitanova Marche*.

Latvijas izlasē debitējusi 2009. gada maijā.

2008.—2009. gada sezonā kopā ar klubu TTT Rīga I. Veinberga izcīnīja otro vietu Latvijas Sieviešu basketbola līgā (finālā zaudējums SK Cēsis), kvalificējās *Final Four* turnīram Cēsīs Baltijas Sieviešu Basketbola līgā (4. vieta), FIBA Eirolīgas regulārajā sezonā neizkļuva no grupas. Latvijas Basketbola līgas zvaigžņu spēlē uzvarēja trīspunktnieku konkursā, to viņa paveica arī 2008. gada zvaigžņu spēlē.

2009.—2010. gada sezonā kopā ar klubu TTT Rīga tika iegūts Latvijas čempiontituls un tika startēts Eirolīgas grupu turnīrā. Arī nākamajā sezonā tika startēts Eirolīgas grupu turnīrā, kur tika ieņemta pēdējā vieta. Tāpat 2010.—2011. gada sezonā I. Veinbergas pārstāvētais klubs triumfēja Latvijas Sieviešu basketbola līgā. Pēc tam viņa pārgāja uz Itālijas *Serie A2* klubu *Sporting Club Udine*.

## Atsauces

## Ārējās saites
* FIBA Europe.com profils 
* TTT Rīga profils
Jefferson Airplane

***Jefferson Airplane*** bija amerikāņu rokgrupa. Tā tika izveidota 1965. gadā un tiek uzskatīta par psihedēliskā roka kustības pionieriem. Grupas divi veiksmīgākie singli ir *[[Somebody to Love]]* un *[[White Rabbit]]*, kuri sasniedza ASV singlu topa pirmo desmitnieku un vēlāk tika iekļauti žurnāla *[[Rolling Stone]]* sarakstā "500 visu laiku izcilākās dziesmas". 1996. gadā grupa tika uzņemta Rokenrola slavas zālē.

*Jefferson Airplane* ir uzstājusies trīs slavenākajos ASV rokfestivālos: Monterejas festivālā 1967. gadā, Vudstokas un Altamontas festivālā 1969. gadā. Pēc grupas izjukšas 1974. gadā grupa tika pārformēta grupā *[[Jefferson Starship]]* un vēl vēlāk — *[[Starship]]*.

## Diskogrāfija
* 1966: *[[Jefferson Airplane Takes Off]]*
* 1967: *[[Surrealistic Pillow]]*
* 1967: * [[After Bathing at Baxter's]]*
* 1968: * [[Crown of Creation]] *
* 1969: * [[Bless Its Pointed Little Head]]*
* 1969: * [[Volunteers]] *
* 1971: * [[Bark]]*
* 1972: * [[Long John Silver]] *
* 1989: * [[Jefferson Airplane (albums)|Jefferson Airplane]] *

## Atsauces

## Ārējās saites

* Oficiālā mājaslapa
Mozambikas ģerbonis

thumb|Mozambikas ģerbonis
**Mozambikas ģerbonis** ir nacionālais Mozambikas Republikas simbols, kas pieņemts 1990. gadā, konstitūcijas 194. pantā. Emblēmā, kuru pretēji heraldikas likumiem dēvē par ģerboni, sociālistiskās heraldikas stilā attēlots mehānisma rats, kas ieskauts kukurūzas un cukurniedru vainagā. Pa vidu atrodas sarkana saule un zili viļņi, automāts AK-47 un kaplis, kas sakrustoti virs atvērtas grāmatas. Vainagam apvīta sarkana lente, uz kuras uzrakstīts valsts nosaukums.

Kukurūza un cukurniedres simbolizē bagātību (tas aprakstīts konstitūcijas 194. pantā), rats ir darba spēka un rūpniecības simbols, grāmata ir zinību simbols, kaplis ir zemkopības un lauksaimniecības simbols, AK-47 simbolizē aizsardzību, un sarkanā zvaigzne simbolizē Mozambikas tautas starptautiskās solidaritātes garu. Sarkanā saule simbolizē jaunas dzīves sākumu.

2005. gadā opozīcijas partija RENAMO vēlējās mainīt valsts ģerboņa izskatu, izņemot no tā un no karoga automātu AK-47, pamatojot šo ierosinājumu ar to, ka nacionālie simboli tika pieņemti citā vēsturiskā kontekstā. Tomēr šis ierosinājums tika noraidīts.

## Vēsturiskie ģerboņi

Attēls:Lesser coat of arms of Portuguese East Africa (Used until 1935).svg|Portugāles Aizjūras provinces ģerbonis līdz 1935. gadam.
Attēls:Coat of arms of Portuguese East Africa (1935-1951).svg|Portugāles Aizjūras provinces ģerbonis no 1935. - 1951. gadam.
Attēls:Coat of arms of Portuguese East Africa (1951-1975).svg|Portugāles Aizjūras provinces ģerbonis no 1951. - 1975. gadam.
Attēls:Lesser coat of arms of Portuguese East Africa.svg|Portugāles Aizjūras provinces ģerbonis no 1935. - 1975. gadam.
Attēls:Emblem of Mozambique (1975-1982).svg|Mozambikas Tautas Republikas ģerbonis no 1975. līdz 1982. gadam
Attēls:Emblem of Mozambique (1982-1990).svg|Mozambikas Tautas Republikas ģerbonis no 1982. līdz 1990. gadam


## Atsauces un piezīmes
Mozambikas himna

**Mozambikas himna** pēc Mozambikas neatkarības iegūšanas kopš 1975. gada līdz 2002. gadam bija "*Viva, Viva a FRELIMO*" ("*Lai dzīvo Mozambikas atbrīvošanas fronte*").

2002. gadā himna tika nomainīta pret "*Pátria Amada*" ("*Mīļā Dzimtene*").
Metikals

**Metikals** jeb **Mozambikas metikals** ir oficiālā Mozambikas republikas valūta. 1 Mozambikas metikals dalās 100 sentavo.

Monētām ir 9 nomināli:
* 1 sentavo
* 5 sentavo
* 10 sentavo
* 20 sentavo
* 50 sentavo
* 1 metikals
* 2 metikali
* 5 metikali
* 10 metikali

Papīrnaudai ir 5 nomināli:
* 20 metikali
* 50 metikali
* 100 metikali
* 200 metikali
* 500 metikali

No 1994. — 2006. gadam inflācija valstī sastādīja tūkstoti procentus.

## Ārējās saites
* https://web.archive.org/web/20150929103454/http://newafrica.ru/anonses/tourism/news/070206_moz.htm
Komariči

**Komariči** () ir pilsētciemats Krievijā, Brjanskas apgabala dienvidaustrumos, Komariču rajona administratīvais centrs. Tajā dzīvo ap 8 tūkstoši iedzīvotāju.

Pilsētciemats atrodas apmēram 100 km uz dienvidiem no Brjanskas, netātu no robežas ar Orlas un Kurskas apgabaliem.

Apdzīvotā vieta dibinātа ap 1895. gadu kā stacija Brjanskas-Ļgovas dzelzceļā. Nosaukums cēlies no senā Komarickā pagasta, kas pastāvēja šeit 16.-18. gadsimtos. Kopš 1929. gada Komariči ir rajona centrs, kopš 1957. tas ir pilsētciemats.

Pie Komariču ir lielākā augļu (ābolu) saimniecība Brjanskas apgabalā.

## Iedzīvotāju skaits

## Piezīmes un atsauces
Suzemka

**Suzemka** () ir pilsētciemats Krievijā, Brjanskas apgabala dienvidos, Suzemkas rajona administratīvais centrs. Tajā dzīvo ap 9,4 tūkstoši iedzīvotāju. Pilsētciemats atrodas apmēram 120 km uz dienvidiem no Brjanskas, netālu no robežas ar Ukrainu.

Suzemka ir zināma kopš 18. gadsimta kā ciems; 1904. gadā šeit tika izbūvēta dzelzceļa stacija starp Brjansku un Kijivu.

Kopš 1917. gada Suzemka ir pagasta centrs; kopš 1929. gada — rajona centrs, kopš 1958. tas ir pilsētciemats.

Šodien, Suzemka ir ievērojams robežkontroles punkts.

## Iedzīvotāju skaits

## Piezīmes un atsauces
Fernandess

**Fernandess** (, no personvārda Fernando; sieviešu dzimtē Fernandesa) ir spāņu cilmes uzvārds. Cilvēki ar šo uzvārdu:

* Abelardo Fernandess (*Abelardo Fernández*; 1970) — Spānijas futbolists un treneris;
* Alverto Fernandess — Argentīnas politiķis, prezidents;
* Augusto Fernandess (*Augusto Fernández*; 1986) — Argentīnas futbolists;
* Edimilsons Fernandess (1996) — Šveices futbolists;
* Enco Fernandess (*Enzo Fernández*; 2001) — Argentīnas futbolists;
* Federiko Fernandess (*Federico Fernández*; 1989) — Argentīnas futbolists;
* Havjers Fernandess (*Javier Fernández*; 1991) — Spānijas daiļslidotājs;
* Luiss Fernandess (*Luis Fernández*; 1959) — spāņu izcelsmes Francijas futbolists un treneris;
* Mariu Fernandess (*Mário Fernandes*; 1990) — brazīliešu izcelsmes Krievijas futbolists;
* Načo Fernandess (*Nacho Fernández*; 1990) — Spānijas futbolists;
* Rūdijs Fernandess (*Rudy Fernández*; 1985) — Spānijas basketbolists.
Peroksisērskābe

**Peroksisērskābe** jeb **Karo skābe** (H2SO5) ir sēru saturoša peroksiskābe. Karo skābe ir bezkrāsaina kristāliska viela.

## Vēsture
Peroksisērskābi atklājis vācu ķīmiķis Henrihs Karo 19. gadsimta beigās.

## Iegūšana
* Hlorsulfonskābei reaģējot ar ūdeņraža peroksīdu:

: H2O2 + ClSO2OH → H2SO5 + HCl

* Iedarbojoties ar sērskābi uz kālija persulfātu:

: K2S2O8 + H2SO4 + H2O → H2SO5 + KHSO4

* Koncentrētam ūdeņraža peroksīdam reaģējot ar sērskābi:

: H2O2 + H2SO4 → H2SO5 + H2O

## Ķīmiskās īpašības
Karo skābe ir spēcīgs oksidētājs. Piemēram, tā oksidē anilīnu līdz nitrobenzolam, jodīdjonus līdz brīvam jodam, bet reakcijā ar acetonu veidojas acetona peroksīds.

## Izmantošana
Peroksisērskābi lieto peldbaseinu ūdens dezinfekcijai, bet tās sāļus (**peroksisulfātus**) izmanto kā oksidētājus, koksnes delignifikācijai (lignīna atdalīšanai), kā kodinātājus, polimerizācijas iniciatorus, eļļu balinātājus un augsnes uzlabotājus.

## Literatūra
* N.Ahmetovs. Neorganiskā ķīmija, Rīga, "Zvaigzne", 1978, 340. lpp.

## Atsauces
Bakuta krasts

**Bakuta krasts** () ir Mērijas Bērdas Zemes piekrastes apgabals gar Kluso okeānu (Dienvidu okeānu) un Amundsena jūru no Herlahera raga Mārtina pussalā austrumos līdz Dīna salai rietumos ar kopējo garumu ap 400 km. Bakuta krasts robežojas ar Volgrīna krastu austrumos (114°12'W) un Hobsa krastu rietumos (127°35'W). Visu piekrastes daļu aizņem Geca šelfa ledājs, kuru no okeāna puses norobežo vairākas lielas salas: Saipla sala ar reģiona augstāko virsotni Saipla kalnu (3100 m), Kārnija sala, Raita sala.

Krasts tika atklāts Ričarda Bērda 1939.-1941. gadu ekspedīcijas laikā. Nosaukts par godu ASV Jūras spēku Antarktiskās atbalsta grupas komandierim (1965-1967) lietuviešu izcelsmes admirālim Fredam Bakutim *(Fred E. Bakutis)*.

## Atsauces

## Ārējās saites
* Bakuta krasta glacioloģijas karte
Vigoņiči

**Vigoņiči** () ir pilsētciemats Krievijā, Brjanskas apgabala сentrālajā daļā, Vigoņiču rajona administratīvais centrs. Tajā dzīvo ap 5,3 tūkstoši iedzīvotāju.

Pilsētciemats atrodas apmēram 35 km uz dienvidrietumiem no Brjanskas, Desnas upes labajā krastā.

Vigoņiču ciemats dibināts 19. gadsimta beigās kā stacija Brjanskas-Gomeļas dzelzceļa līnijā (atvērta 1887. gadā). Nosaukums cēlies no senā kaimiņu ciema ar tādu pašu nosaukumu, kas zināms kopš 17. gadsimta sākuma. Kopš 1929. gada Vigoņiču ciemats ir rajona centrs. 1920.-1960. gados Vigoņičiem tika pievienotas kaimiņu apdzīvotās vietas (Kresti, Kozlovka, Kožanovka, Orehoviči, Rinka, Usovja, Čertoviči). Kopš 1960. gada Vigoņiči ir pilsētciemats.

## Iedzīvotāju skaits

## Atsauces
Mirnija (Brjanskas apgabals)

**Mirnija** () ir neliels pilsētciemats Krievijā, Brjanskas apgabala rietumos, Gordejevkas rajona sastāvā. Tajā dzīvo ap 1,45 tūkstoši iedzīvotāju. Pilsētciemats atrodas 25 km uz dienvidrietumiem no Gordejevkas un apmēram 210 km no Brjanskas.

Dibināts 1956. gadā, kad šeit sākās kūdras fabrikas būvniecība (fabrika darbojās līdz 20. gadsimta beigām). Līdz 1964. gadam ciemata nosaukums bija **Kožanstroja** (). Kopš 1974. tas ir pilsētciemats, bet 2011. gadā statuss pazemināts par lauku ciematu.

## Atsauces
Volgrīna krasts

Volgrīna krasta satelītaina|250px|thumb
**Volgrīna krasts** () ir Mērijas Bērdas Zemes piekrastes apgabals gar Amundsena jūru no Veita raga Kinga pussalā austrumos līdz Herlahera ragam Mārtina pussalā rietumos ar kopējo garumu ap 650 km. Volgrīna krasts robežojas ar Eitsa krastu austrumos (03°24'W.) un Bakuta krastu rietumos (114°12'W). Krasta līnija stipri robota, pie Painailendas līča krasts strauji pagriežas ziemeļu virzienā. Vairāki nelieli šelfa ledāji: Kosgrova šelfa ledājs (starp Kinga pussalu un Kanistio pussalu), Dotsona šelfa ledājs (starp Mārtina pussalu un Bēra pussalu), Krosona šelfa ledājs. Vairāki ievērojami šļūdoņi: Kolera glečers, Smita glečers, Tveitsa glečers ar ievērojamu glečera mēli, Painailendas glečers. Piekrastē vairākas salas, ievērojamākās no kurām ir Bērka sala un Braunsona salas. Iekšzemē paceļas Hadsona kalnu grēda (austrumos) un Kolera grēda rietumos.

Krasts tika atklāts 1940. gadā Ričarda Bērda ekspedīcijas laikā. Nosaukts par godu kompānijas *Walgreens* tā laika prezidentam Čārlzam Volgrīnam *(Charles R. Walgreen)*, kas bija viens no Bērda ekspedīcijas finansiālajiem atbalstītājiem.

## Atsauces
Ināra Aperāne

**Ināra Aperāne** (dzimusi **Ināra Ošiņa**  Latvijas PSR, PSRS) ir bijusī latviešu šķēpmetēja, pašlaik strādā par šķēpmešanas treneri RVS. Bijusi Eiropas junioru vicečempione, taču 1970. gadā viņa Eiropas junioru čempionātā ieguva bronzas medaļu. 1970. gada Latvijas čempione un bijusī Latvijas rekordiste (1971. gads Adlerā — 58,52 m).

Ināras Aperānes tēvs ir bijis slavens motošosejnieks Kārlis Ošiņš.

## Piezīmes

## Ārējās saites
Ramasuha

**Ramasuha** () ir mazais pilsētciemats Krievijā, Brjanskas apgabala сentrālajā daļā, Počepas rajona sastāvā. Tajā dzīvo ap 0,56 tūkstoši iedzīvotāju (vismazākais apgabala pilsētciemats). Atrodas mežu dziļumā, 22 km uz dienvidiem no Počepas un 25 km uz ziemeļrietumiem no Trubčevskas.

Dibināts kā viensēta 19. gadsimta vidū; 20. gs. sākumā šeit tika izveidota kokzāģētavas rūpnīca. Nosaukums ir pēc upes, kas plūst šeit. 1930. gados bija uzbūvēta dzelzceļa līnija no Počepas līdz Ramasuhai (pašlaik demontēta). Kopš 1947. gada Ramasuha ir pilsētciemats.

## Piezīmes un atsauces
Andress Injesta

**Andress Injesta Luhans** (; ; dzimis ) ir Spānijas bijušais futbolists, spēlēja pussarga pozīcijā, bijis Spānijas futbola izlases dalībnieks.

Aizvadījis gandrīz visu profesionāļa karjeru *[[FC Barcelona|Barcelona]]* sastāvā, pieaugušo komandas sastāvā debitējis 2002. gadā 18 gadu vecumā. Regulāri sācis spēlēt kopš 2004.—2005. gada sezonas. Kluba sastāvā deviņas reizes kļuvis par Spānijas čempionu, četras reizes izcīnījis uzvaru UEFA Čempionu līgā. 2018. gada maijā pievienojās Japānas klubam *[[Vissel Kobe]]*. 2023. gada augustā pārgāja uz AAE Pro līgas klubu *[[Emirates Club|Emirates]]*. 2024. gada oktobrī paziņoja par profesionāla futbolista karjeras beigām.

Izlasi pārstāvējis četros Pasaules kausos (2006, 2010, 2014 un 2018; 2010. gadā izcīnījis uzvaru), kā arī trijos Eiropas čempionātos (2008, 2012, 2016; 2008. un 2012. gadā izcīnīja uzvaru). Pēc 2018. gada Pasaules kausa finālturnīra paziņoja par karjeras beigām izlasē. Kopā izlases rindās aizvadījis 131 spēli un guvis 13 vārtus.

## Sasniegumi
**Barcelona**

* Spānijas La Liga: 2004—05, 2005—06, 2008—09, 2009—10, 2010—11, 2012—13, 2014—15, 2015—16, 2017—18
* Copa del Rey: 2008—09, 2011—12, 2014—15, 2015—16, 2016—17, 2017—18
* Spānijas Superkauss: 2005, 2006, 2010, 2011, 2013, 2016
* UEFA Čempionu līga: 2005—06, 2008—09, 2010—11, 2014—15
* UEFA Superkauss: 2011, 2015
* FIFA Klubu Pasaules kauss: 2009, 2011, 2015

**VIssel Kobe**

* Imperatora kauss: 2019
* Japānas Superkauss: 2020

**Spānija**

* FIFA Pasaules kauss: 2010
* Eiropas čempionāts futbolā: 2008, 2012

**Individuālie sasniegumi**

* La Liga labākais spānis: 2009
* La Liga labākais pussargs: 2009, 2011, 2012, 2013, 2014

## Atsauces

## Ārējās saites
Mirnija

**Mirnija** ( — "mierīgais") var būt:
* Mirnija, pilsēta Arhangeļskas apgabalā Krievijā;
* Mirnija, pilsētciemats Brjanskas apgabalā Krievijā;
* Mirnija, mazciems Pleskavas apgabalā Krievijā;
* Mirnija, pilsēta Sahas Republikā Krievijā;
* Mirnija, Krievijas polārstacija Antarktīdā.

## Skatīt arī
* Mirnijs
Davids Silva

**Davids Hosē Himeness Silva** (; dzimis ) ir bijušais Spānijas futbolists, spēlēja pussarga pozīcijā, Spānijas futbola izlases dalībnieks.

Spānijas izlases sastāvā kļuvis par divkārtēju Eiropas čempionu (2008, 2012), kā arī izcīnījis uzvaru 2010. gada FIFA Pasaules kausā.

## Sasniegumi
**Valencia**

* Copa del Rey: 2007–08

**Manchester City**

* Anglijas Premjerlīga: 2011–12, 2013–14, 2017–18, 2018–19
* FA kauss: 2010–11, 2018–19
* Anglijas Līgas kauss: 2013–14, 2015–16, 2017–18, 2018–19, 2019–20
* FA Community Shield: 2012, 2018, 2019
**Real Sociedad**

* Copa del Rey: 2019–20

**Spānija**

* FIFA Pasaules kauss: 2010
* Eiropas čempionāts futbolā: 2008, 2012

## Atsauces

## Ārējās saites

*
Jevgeņijs Nabokovs

**Jevgeņijs Nabokovs** (; dzimis ) ir bijušais Krievijas hokejists, vārtsargs. Karjeras laikā aizvadījis 14 sezonas Nacionālās hokeja līgas klubos Sanhosē "Sharks", Ņujorkas "Islanders" un Tampabejas "Lightning", 2001. gadā kā līgas labākais debitants ieguvis Kaldera balvu. Krievijas hokeja izlases sastāvā kļuvis par 2008. gada Pasaules čempionu. Deviņdesmito gadu sākumā spēlējis arī Kazahstānas izlasē.

## Spēlētāja karjera
Karjeru sācis Ustjkamenogorskas "Kazzinc-Torpedo" rindās, 1994. gada NHL draftā Nabokovu ar 219. kopējo numuru draftēja Sanhosē "Sharks". No 1994. līdz 1997. gadam Nabokovs gan spēlēja Maskavas "Dinamo" sastāvā, vien 1997. gada vasarā dodoties uz Ziemeļameriku un "Sharks" rindās debitējot 1999.—2000. gada sezonā. Jau 2000.—01. gada sezonā Nabokovs kļuva par "Sharks" pamatvārtsargu, sezonas beigās kā līgas labākais debitants iegūstot Kaldera balvu. "Sharks" rindās hokejists spēlēja līdz pat 2009.—10. gada sezonas noslēgumam.

2010.—11. gada sezonu Nabokovs aizvadīja KHL kluba Sanktpēterburgas SKA rindās, taču tad atgriezās NHL, pievienojoties Ņujorkas "Islanders" rindām. 2014. gada vasarā nespēja panākt vienošanos par jauna līguma nosacījumiem ar Ņujorkas "Islanders", kā rezultātā kļuva par neierobežoto brīvo aģentu. Jūlija sākumā noslēdza viena gada līgumu ar Tampabejas "Lightning". "Lightning" rindās hokejists aizvadīja 11 spēles, līdz 2015. gada februārī tika aizmainīts uz Sanhosē "Sharks", un pāris dienas pēc maiņas darījuma Nabokovs paziņoja par karjeras beigšanu.

## Izlases
Kopā ar Kazahstānas hokeja izlasi ir spēlējis šādos turnīros:
* Pasaules čempionāts hokejā: 1994

Kopā ar Krievijas hokeja izlasi ir spēlējis šādos turnīros:
* Pasaules čempionāts hokejā: 2008
* Olimpiskās spēles: 2006, 2010

## Ārējās saites
*
* The Internet Hockey Database profils
Staipekņu nodalījums

**Staipekņu nodalījums** (*Lycopodiophyta*) ir viens no trim paparžaugu (*Pteridophytes*) nodalījumiem. Pastāv vairākas pasaulē plaši atzītas paparžaugu klasifikācijas sistēmas. Atšķirības izpaužas ne tikai iedalījumā dzimtās, bet arī augstākajos taksonos. Tāpēc dažādos informācijas avotos staipekņi var būt klasificēti kā paparžaugu nodalījuma (*Pteridophyta*) staipekņu apakšnodalījums (*Lycopodiophytina*).

Staipekņu nodalījuma augi ir vieni no senākajiem un primitīvākajiem vaskulārajiem augiem. Tie auga jau pirms 420 miljoniem gadu, fosilas sugas ir zināmas no silūra perioda. Lielākā sugu daudzveidība bija karbona periodā, kad staipekņi dominēja purvainajos mežos. Tie bija lakstaugi, krūmi un arī lieli koki. Mūsdienās staipekņi ir tikai lakstaugi. Staipekņu nodalījumā ir viena klase ar 18 ģintīm un vairāk nekā 1300 sugām.

## Apraksts
No mūsdienās sastopamām augu sugām staipekņu nodalījumā ietilpst mūžzaļi lakstaugi ar ložņājošiem vai stāviem stumbriem. Staipekņu stumbriem nav kambija. Lapas ir sīkas, daudzām sugām pie lapu pamatnes ir maza, ūdeni uztveroša piedeva — mēlīte.

Staipekņi, tāpat kā visi paparžaugi, attīstās ar paaudžu maiņu un to attīstības ciklā dominē bezdzimumpaaudze — sporofīts, uz kura attīstās sporangiji ar sporām. No sporām, pēc to izsēšanās, meža trūdu kārtā attīstās dzimumpaaudze gametofīts, ko sauc par protalliju. Tā attīstība saistīta ar mikorizas sēni, kura pirmdīglī ieviešas jau agrā attīstības stadijā. Ja tas nenotiek, protallijs aiziet bojā. Staipekņu nodalījumā ir gan izospori, gan heterospori augi. Izosporiem augiem visas sporas ir vienādas, no tām attīstās vienveidīgi protalliji ar abu veidu dzimumšūnām. Heterosporajiem augiem ir divējādas sporas. No lielākajām, ar barības vielām bagātajām, sporām veidojas protalliji ar sievišķajām dzimumšūnām, bet no mazākajām — protalliji ar vīrišķajām dzimumšūnām. Apaugļošanās saistīta ar ūdens vidi, kas atvieglo vīrišķo dzimumšūnu pārvietošanos. Pēc apaugļošanās veidojas jauns sporofīts ar stumbru, saknēm un lapām.

Daudzi staipekņu nodalījuma augi sastopami tropu vai mērenās joslas mežos. Ezereņu dzimtā pārsvarā ir ūdensaugi un pārmitru vietu augi.

No staipekņu nodalījuma Latvijā sastopami staipekņu dzimtas (*Lycopodiaceae*) un ezereņu dzimtas (*Isoétaceae*) augi. 

## Klasifikācija
* 
** klase 
** †&nbsp; klase *[[Zosterophyllopsida]]*

† izmirusi augu grupa

## Atsauces

## Ārējās saites
* Staipekņi
Svetlana Abrosimova

**Svetlana Olegovna Abrasimova** (; dzimusi  Ļeņingradā, PSRS) ir krievu basketboliste, spēlē vieglās uzbrucējas pozīcijā, Krievijas sieviešu basketbola valstsvienības spēlētāja, pašlaik (2010) pārstāv Krievijas Superlīgas klubu Jekaterinburgas "UGMK". 2000. gada WNBA draftā viņu ar 7. kopējo numuru draftēja Minesotas "Lynx". Kopumā WNBA ir aizvadījusi astoņas sezonas. Kopā ar Krievijas izlasi ir izcīnījusi bronzas medaļu 2008. gada Vasaras Olimpiskajās spēlēs. 2010. gadā turpinās karjeru WNBA, pārstāvot Sietlas "Storm" klubu.

## Atsauces

## Ārējās saites

* Jekaterinburgas "UGMK" profils /
JPEG

**JPEG** vai **JPG** (akronīms: *Joint Photographic Experts Group*) ir ciparattēlu kompresijas veids.

## Attēlu failu kompresija JPEG standartā
 
Attēla faila kompresija ir ciparattēla faila lieluma samazināšana. JPEG standarts ir visbiežāk lietotā zudumradošā saspiešanas metode reālistisku, „fotogrāfisku” attēlu (attēli ar niansētām, pakāpeniskām krāsu un tumši-gaišo toņu pārejām) failu samazināšanai. JPEG standarts ir kods (saspiešanas algoritms), kas nosaka, kā attēls tiek saspiests datu plūsmā (kompresēts) un pēc tam atjaunots (dekompresēts) atpakaļ attēlā, bet tas pats par sevi nav faila formāts datu saglabāšanai.

JPEG kompresijas samērs *(ratio)* ietekmē attēlu — mazinās kontrastainība un skaidrība, bet krāsu informācijas un precizitātes zudumi vizuāli liekas mazāki. Kompresijas metode izmanto šo cilvēka redzes īpatnību — cilvēka acs precīzāk uztver tumši-gaišās nianses, nekā krāsas un nokrāsas nianses. Tas nozīmē, ka vispirms nošķir attēla krāsu *(chromatic)* informāciju no attēla tumši gaišā piesātinājuma *(luminance)* informācijas, tumši gaišās informācijas slānim „atlasot” vairāk informācijas, bet attēla krāsu informāciju saglabājot ar lielākiem informācijas zudumiem. Piemērs: nesaspiestam bitmapētam pilnas kvalitātes attēlam (RGB, krāsas dziļums 24-biti, 73,242 pikseļi) faila lielums būs apmēram 220 baitu. Pilnas kvalitātes attēlam vajag apmēram 8.25 informācijas bitus uz pikseli. Attēla tumši gaišajai versijai pietiek ar 6.5 bitiem uz pikseli, bet krāsu „pierakstam” vajag par 25% vairāk. Ja augstas (Q=100) kvalitātes attēlam vajag 9 bitus uz krāsas pikseli, tad vidējas (Q=25) kvalitātes attēlam pietiek ar 1 bitu uz krāsas pikseli; faila saspiešana tiek veikta uz krāsu informācijas zuduma rēķina.

## JPEG attēlu izmantošana

JPEG kompresiju lieto daudzos failu formātos, bet visvairāk — ciparkameru attēliem un tīmekļa attēliem. Lielākā daļa ciparattēlu radīšanas iekārtu (piemēram, ciparkameras) un attēlu rediģēšanas programmatūras, kas rada „JPEG attēlus”, faktiski rada failu JFIF un/vai Exif formātā. Attēlu formāts, kas izmanto JPEG kompresiju, parasti vienkāršoti tiek saukts „JPEG fails”. Datorgrafikā, kas paredzēta drukai, lieto ciparattēlus, kuru failu izmērs ir no desmitiem līdz simtiem un vairāk megabaitu. Šādu attēlu lejupielādēšana tīmekļa vietnēs var prasīt daudzas stundas. JPEG ļauj būtiski samazināt faila izmēru samērojot to ar kvalitātes zudumiem, jo JPEG standartā saspiešana var tikt regulēta nosakot attiecību starp saglabājamā faila izmēru un vēlamo attēla kvalitāti un, attēlus saspiežot pat attiecībā 10:1, tie datora ekrānā vizuāli kvalitāti nezaudē. Atbilstoši pielietojumam attēliem iespējams izvēlēties saspiešanas attiecību līdz pat 100:1. 

JPEG nav īpaši piemērots vektorgrafiku saspiešanai, kā arī, ņemot vērā, ka JPEG ir zudumradoša saspiešanas metode, kas fakstiski „izņem” informāciju no attēla, tā nav piemērota attēliem, kam ir augstas precizitātes prasības.
Aizguvums

**Aizguvums** ir tāds vārds, kas ir ticis aizgūts no vienas valodas un iekļauts citā. Valoda, no kuras vārds tiek aizgūts, tiek saukta par devējvalodu, bet valoda, kurā šis vārds tiek iekļauts, tiek saukta par aizguvējvalodu. 

Aizguvumi var būt tiešie (fonētiski un morfoloģiski pielāgoti aizguvumi, piemēram, *telefons* no grieķu *tēle* 'tālu' + *phōnē* 'skaņa') vai netiešie (caur starpniekvalodu). Nereti aizguvumi tiek izmantoti, lai apzīmētu jaunus jēdzienus vai objektus, kuru apzīmējumu aizguvējvalodā iepriekš nav bijis.

Atkarībā no integrācijas pakāpes aizguvējvalodā aizguvumus iedala:

* Pilnībā adaptētos aizguvumos (piemēram, skola no grieķu *scholē*),
* Daļēji adaptētos aizguvumos, kur saglabājas svešvalodīgās īpašības (piemēram, menedžments),
* Citvalodu citātos jeb neadaptētos aizguvumos, kuri parasti tiek rakstīti slīprakstā vai pēdiņās, piemēram, *je ne sais quoi*.

Nevēlamie vai nepamatoti lietoti aizguvumi tiek saukti par barbarismiem, un tie var traucēt valodas sistēmiskumu un izkropļot dzimtās valodas normas. Valodniecībā tiek uzsvērts, ka aizguvumiem jābūt funkcionāli pamatotiem un valodas normām atbilstoši pielāgotiem.

Mūsdienās īpaši izplatīti ir anglicismi, kas bieži ienāk valodā ar jaunajām tehnoloģijām, kultūras produktiem un globalizācijas tendencēm.

## Latviešu valodā

Latviešu valodā visvairāk aizgūtie vārdi ir no vācu, krievu un angļu valodām. Tas ir skaidrojams ar šo valodu vēsturisko ietekmi, bet angļu valodas aizguvumu (anglicismu) skaits ir pieaudzis pēc neatkarības atjaunošanas.

## Atsauces

## Ārējās saites
Viškova (Krievija)

**Viškova** () ir pilsētciemats Krievijā, Brjanskas apgabala rietumos, Zlinkas rajona sastāvā. Tajā dzīvo 2,8 tūkstoši iedzīvotāju. Pilsētciemats atrodas 5 km uz ziemeļiem no Zlinkas, Iputas upes kreisajā krastā.

No 19. gadsimta vidu šeit minēts ciems *Malija Viškova* (; no 1961. gada — pilsētciemata sastāvā). Nosaukums cēlies no senā ciema *Starija Viškova* (; atrodas 12 km uz ziemeļiem). Pats pilsētciemats dibināts ap 1887. gadu kā dzelzceļa stacija **«Zlinka»** (Brjanskas-Gomeļas līnijā). No 1907. līdz 1990. gadiem šeit darbojās viena no vecākajām sērkociņu fabrikām Krievijā.

Kopš Čornobiļas AES katastrofas (1986) radiācijas fons Viškovā ir ievērojami palielināts.

## Atsauces

## Ārējās saites
* Вышков-Сити. Неофициальный сайт посёлка
Tīnūžu pagasts

**Tīnūžu pagasts** ir viena no administratīvajām teritorijām Ogres novadā Daugavas un Mazās Juglas krastā. Robežojas ar Ikšķiles un Ogres pilsētām un, kā arī robežojas arī ar Ogres novada Suntažu, Ogresgala un Tomes pagastu (pa Daugavu) pagastiem. Tāpat robežojas arī ar Salaspils novada Salaspils pagastu, Ropažu novada Ropažu pagastu, un pa Daugavu ar Ķekavas novada Daugmales pagastu.

## Daba
### Hidrogrāfija
#### Upes

#### Ezeri
Selēku ezers, Velnezers.

## Vēsture
Zviedru Vidzemes laikā 1638. gadā tika izveidota Tīnūžu muiža (*Lindenberg*), kas 1648. gadā kļuva par Tīzenhauzenu īpašumu. No Tīzenhauzeniem arī, domājams, cēlies vietas latviskais nosaukums.
Pēc 1920. gada zemes reformas Tīnūžu muižu  sadalīja 84 vienībās 1214 ha kopplatībā, bet tās kungu māju iznomāja Ikšķiles lauksaimniecības biedrībai. Ikšķiles mācītājmuižu sadalīja 93 vienībās 380 ha kopplatībā. Nelielās Ikšķiles (*Uexküll*), Sprēstiņu (*Pröbstingshof*), Berkavas (*Borkowitz*) un Turkalnes (*Turkaln*) muižas piederēja Rīgas pilsētai.

1935. gadā Rīgas apriņķa (no 1947. gada - Ogres apriņķa) **Ikšķiles pagasta** platība bija 190&nbsp;km² un tajā dzīvoja 2442 iedzīvotāji. 1945. gadā pagastā izveidoja Ikšķiles, Tīnūžu un Turkalnes ciema padomes, bet pagastu 1949. gadā likvidēja. Ogres rajona Tīnūžu ciemam 1954. gadā pievienoja likvidēto Turkalnes ciemu. 1962. gadā padomju saimniecības «Budeskalni» Tīnūžu nodaļas teritoriju pievienoja Salaspils ciemam, 1963. gadā kolhoza «Ikšķile» teritoriju pievienoja Ikšķiles ciemam. 1977. gadā Tīnūžu ciemam pievienoja daļu Ikšķiles pilsētciemata lauku teritorijas un daļu Suntažu ciema teritorijas. 1990. gadā ciemu reorganizēja par pagastu. 1997. gadā Tīnūžu pagastu pievienoja Ikšķilei kā **Ikšķiles lauku teritoriju**. 2004. gadā Ikšķiles pilsēta ar lauku teritoriju reorganizējās par Ikšķiles novadu. 2010. gadā Ikšķiles lauku teritoriju pārdēvēja par Tīnūžu pagastu.

## Iedzīvotāji
### Iedzīvotāju skaita izmaiņas

### Apdzīvotās vietas
Lielākās apdzīvotās vietas ir **[[Tīnūži]]** (pagasta centrs), Turkalne, Aizupes, Ceplīši, Dobelnieki, Kalnāji.

### Ievērojamas personības
* Jānis Kuga (1878-1969), latviešu zīmēšanas skolotājs, scenogrāfs un gleznotājs.

## Saimniecība
### Transports

## Izglītība un kultūra

## Atsauces
Deivids Gilmors

**Deivids Džons Gilmors** (; dzimis ) ir angļu mūziķis, ģitārists, solists un viens no grupas "Pink Floyd" līderiem.

Dzimis Kembridžā, Universitātes pasniedzēja ģimenē. 1968. gadā pēc Nika Meisona piedāvājuma pievienojās "Pink Floyd". 1978. gadā izdeva pirmo soloalbumu. 1985. gadā grupu "Pink Floyd" pameta Rodžers Voterss un Gilmors kļuva par grupas līderi. 1996. gadā "Pink Floyd" faktiski beidza pastāvēt. Pirms un pēc šī gada Gilmors piedalījies daudzos citos muzikālos un muzikālos labdarības projektos ar daudziem citiem mūziķiem.

## Ārējās saites
* Deivida Gilmora oficiālā mājaslapa
Kokorevka

**Kokorevka** () ir pilsētciemats Krievijā, Brjanskas apgabala dienvidos, Suzemkas rajona sastāvā. Tajā dzīvo ap 2,2 tūkstoši iedzīvotāju. Pilsētciemats atrodas 35 km uz ziemeļiem no Suzemkas un apmēram 85 km uz dienvidiem no Brjanskas, mežu dziļumā.

Kokorevka ir zināma kopš 18. gadsimta kā ciems; 1904. gadā šeit tika izbūvēta dzelzceļa stacija starp Brjansku un Kijivu, un 1910. gadā — kokzāģētavas rūpnīca. 1918.-1920. gados Kokorevka bija pagasta centrs.

Kopš 1949. gada Kokorevka ir pilsētciemats. Šodien šeit darbojās mēbeļu fabrika.

## Iedzīvotāju skaits

## Atsauces
Altuhova

**Altuhova** () ir pilsētciemats Krievijā, Brjanskas apgabala dienvidaustrumos, Navļas rajona sastāvā. Tajā dzīvo ap 2 tūkstoši iedzīvotāju. Pilsētciemats atrodas apmēram 20 km uz dienvidrietumiem no Navļas un 70 km uz dienvidiem no Brjanskas, mežu dziļumā.

Altuhova ir zināma kopš 19. gadsimta sākuma, kad šeit tika izbūvēta vadmalu un tauvu fabrika. Kopš 1904. gada — dzelzceļa stacija starp Brjansku un Kijivu.

Kopš 1947. gada Altuhova ir pilsētciemats. 1966. gadā Altuhovai bija pievienots kaimiņu ciems *Krapivna*. Šodien šeit darbojās mēbeļu fabrika.

Altuhovā dzimusi slavenā estrādes un operetes dziedātāja Anastasija Vjaļceva (1871-1913).

## Iedzīvotāju skaits

## Atsauces
Lākenas indikatori

**Lākenes indikatori** ir rādītāju sistēma kopēju Eiropas statistikas rādītāju aprēķinam par nabadzību un sociālo atstumtību.

2001. gada 15. decembrī Eiropas Padomes sanāksmē Lākenē, no kurienes indikatoru nosaukums, tika pieņemta "Deklarācija par Eiropas Savienības nākotni". Tajā tika noteikts, ka Eiropas Savienībai jākļūst demokrātiskākai, caurskatāmākai un efektīvākai. Lākenas deklarācija paredzēja sagatavot Konstitūciju Eiropas pilsoņiem un ES reformu sagatavošanai izveidot konventu. Konvents tika izveidots, un tā darbā piedalījās arī Latvijas pārstāvji.

Lākenes Eiropadome 2002.gada decembrī atbalstīja 18 indikatorus, kas ļautu novērot progresu sociālās iekļaušanas mērķu sasniegšanā.

Šie 18 indikatori ir:
* nabadzības riska indekss,
* nabadzības riska indeksa ilustratīvās robežvērtības,
* pastāvīgais nabadzības riska indekss,
* relatīvā mediānas nabadzības riska plaisa,
* S80/ S20 ienākumu kvintiļu koeficients,
* veselīgas dzīves paredzamais ilgums,
* jaunieši, kas pāragri pametuši skolu,
* personas, kas dzīvo mājsaimniecībās, kurās neviena persona nav nodarbināta,
* paredzamie kopējie valsts sociālie izdevumi,
* gados veco cilvēku relatīvais mediānas ienākums,
* kopējā aizvietošanas attiecība,
* neapmierinātā vajadzība pēc aprūpes,
* nabadzības riska indekss piesaistīts konkrētam laika posmam,
* vecāka gadagājuma strādājošo nodarbinātības līmenis,
* strādājošo nabadzības riska indekss,
* aktivitātes līmenis,
* reģionālās atšķirības- nodarbinātības līmeņa variāciju koeficients,
* veselības indikators.

## Ārējās saites
* LR Centrālā statistikas pārvalde. "Datu bāzes" -> "Iedzīvotāji un sociālie procesi" -> "Monetārās nabadzības un ienākumu nevienlīdzības indikatori"

## Atsauces
Silva

**Silva** var būt:

* Silva (personvārds)

## Cilvēki ar šādu vārdu
* Silva Bendrāte
* Silva Golde

## Cilvēki ar šādu uzvārdu
* Adriens Silva (*Adrien Silva*; 1989) — Portugāles futbolists;
* Andrē Silva (*André Silva*; 1995) — Portugāles futbolists;
* Antoniu Silva (*António Silva*; 2003) — Portugāles futbolists;
* Bernardu Silva (*Bernardo Silva*; 1994) — Portugāles futbolists;
* Davids Silva (*David Silva*; 1986) — spāņu futbolists;
* Džeisons Silva (*Jason Silva*; 1982) — venecuēliešu izcelsmes amerikāņu televīzijas personība, filmu veidotājs, futūrists, filozofs un orators;
* Fabiu Silva (*Fábio Silva*, 2002) — Portugāles futbolists;
* Fabiu Pereira da Silva (*Fábio Pereira da Silva*, 1990) — Brazīlijas futbolists;
* Fransisko Silva (*Francisco Silva*; 1986) — Čīles futbolists;
* Gastons Silva (*Gastón Silva*; 1994) — Urugvajas futbolists;
* Henrijs Silva (*Henry Silva*;1926—2022) — amerikāņu aktieris;
* Marku Silva (*Marco Silva*; 1977) — Portugāles futbola treneris;
* Martins Silva (*Martín Silva*; 1983) — Urugvajas futbolists;
* Rafa Silva (*Rafa Silva*; 1993) — Portugāles futbolists;
* Rui Silva (*Rui Silva*; 1994) — Portugāles futbolists.

## Vietvārds
* Silva, ciems Launkalnes pagastā, Smiltenes novadā

## Skatīt arī
* Da Silva
* Silvija
Bērda (polārstacija)

**Bērda** () ir amerikāņu polārstacija Mērijas Bērdas Zemē Rietumantarktīdā. Pirmo reizi ierīkota 1957. gadā Starptautiskā ģeofizikas gada programmas nodrošināšanai. Stacija tika ierīkota operācijas *Deep Freeze II* gaitā, ar traktoru karavānas palīdzību nogādājot nepieciešamo aprīkojumu no polārstacijas Litlamerika V 646 jūdžu attālumā līdz izvēlētajai vietai Rokfellera plato. Stacija sastāvēja no četrām moduļveida ēkām. Pirmā stacija funkcionēja četrus gadus, līdz sagruva zem sanestā sniega svara.

thumb|250px|left|Degvielas krātuve Bērdas stacijā 2010. gadā.
1960. gadā tika izbūvēta jauna daļēji zem ledus izbūvēta stacija, kas kā vissezonas stacija funkcionēja līdz 1972. gadam. Vēlāk stacija tika izmantota kā vasaras lauka nometne, līdz tika pamesta pēc 2004.-2005. gada sezonas. 2006.-2007. gada vasaras sezonā tika veikti stacijas rekreācijas darbi.

2009.-2010. gada sezonā paredzēts izbūvēt jaunu staciju dažādu Rietumantarktīdas izpētes programmu nodrošināšanai, tai skaitā NASA pētījumiem Painailendas glečera apvidū.

Ap 170 km uz austrumiem no Bērdas funkcionē amerikāņu vasaras lauka nometne WAIS Divaida ledus dziļurbumu programmas veikšanai.

## Atsauces
Silva (ciems)

**Silva** ir ciems Vidzemē, Smiltenes novada Launkalnes pagasta lielākā apdzīvotā vieta. Silva ir Smiltenes priekšpilsēta, tikai 3 km attālumā no pilsētas centra. Cauri ciemam iet reģionālais autoceļš P27 (Smiltene—Gulbene), 4 km uz dienvidaustrumiem — Vidzemes šoseja A2. Attālums līdz Rīgai — 130 km.

Silva atrodas Vidzemes augstienes ziemeļu nomalē, Mežoles paugurainē, Abula labajā krastā.

Ciems (no  — ‘mežs’) veidojies kā kokapstrādes, mežizstrādes un koksnes izpētes centrs, kad 1957. gadā pie Smiltenes mežniecības izveidoja Smiltenes MRS (mežrūpniecības saimniecību). Silvā atrodas AS "Latvijas valsts meži" Austrumvidzemes mežsaimniecība, Valsts meža dienesta birojs, vairāki kokapstrādes uzņēmumi, Silvas dendroloģiskais parks, BMX trase.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Aleksandrs Kulakovs

**Aleksandrs Kulakovs** (dzimis ) ir bijušais Latvijas futbola vārtsargs, kurš lielāko karjeras daļu aizvadīja Daugava Rīga sastāvā.

Piecpadsmit gadu vecumā Kulakovs bija Luhovicu "Spartak" komandas pamatvārtsargs. Pēc pāris veiksmīgām spēlēm Krievijas PFSR sastāvā Konstantīns Beskovs piedāvāja viņam pārcelties uz Maskavas "Dinamo" rezerves komandu. 1974. gadā viņš pārcēlās uz VEF Rīga, ar ko uzvarēja Latvijas PSR čempionātā 1974. un 1975. gadā.

1976. viņš pārcēlās uz Rīgas "Daugava" komandu, tobrīd Latvijas PSR spēcīgāko klubu, kas tobrīd spēlēja PSRS futbola piramīdas otrajā līmenī. Pirmajās sezonās viņa konkurenti bija Laimonis Laizāns un Rolands Žagars, bet drīz viņš kļuva par neapstrīdamu kluba pamatvārtsargu. No 1977. līdz 1989. gadam viņš aizvadīja 330 spēles Daugavas sastāvā, līdz viņu izkonkurēja Oļegs Karavajevs. 1991. gadā viņš ar Forums Skonto uzvarēja Latvijas čempionātā. 1992. gadā Kulakovs aizvadīja vienu spēli arī Latvijas izlasē.

Pēc spēlētāja karjeras beigām Kulakovs uzsāka trenera darbu. Šobrīd viņš ir Skonto FC un Latvijas izlases vārtsargu treneris.

## Ārējās saites

* Kulakova karjeras statistika
Hjūstonas "Comets"

**Hjūstonas "Comets"** bija profesionāls basketbola klubs, kas bija bāzēts Hjūstonā, Teksasas štatā, ASV. Klubs tika dibināts 1997. gadā, taču beidza pastāvēt 2008. gadā. Klubs tika dibināts 1997. gadā un kopā tā dibināšanas brīža līdz par kluba izjukšanai 2008. gadā spēlēja pasaules spēcīgākajā sieviešu basketbola līgā WNBA, kur tika izcinīti četri čempiontituli (1997, 1998, 1999, 2000). Tas ir labākais rādītājs visā līgas vēsturē.

## Ārējās saites
* Kluba oficiālā mājaslapa
Viškova

**Viškova** var būt:
* Viškova, pilsēta Čehijā, Dienvidmorāvijas apgabalā
* Viškova, pilsētciemats Krievijā, Brjanskas apgabalā
* Viškova, pilsēta Polijā, Mazovijas vojevodistē
Jouhanna Gudrūna Jounsdoutira

**Jouhanna Gudrūna Jounsdoutira** (; dzimusi  Kopenhāgenā, Dānijā) ir Īslandes dziedātāja, kas pāsrtāvēja Īslandi 2009. gada Eirovīzijas dziesmu konkursā ar dziesmu "Is It True?" un ieguva 2. vietu.

## Diskogrāfija

### Studijas albumi
* 2008: *[[Butterflies and Elvis]]*

### Singli
* 2009: "Is It True?"
* 2009: "I Miss You"

## Ārējās saites

* Oficiālā mājaslapa 
* Twitter
Litlrokforda

**Litlrokforda** () bija amerikāņu polārstacija Mērijas Bērdas Zemē. Stacija tika ierīkota 1958. gadā kā "pusceļa" vasaras meteoroloģiskā stacija traktoru karavānas ceļā no Litlamerikas V uz Bērdas staciju netālu no Rosa šelfa ledāja austrumu krasta (79°35'S; 156°46'W). Nosaukta par godu Rokfordas pilsētai Ilinoisas štatā. 1959. gadā stacija no ledāja tika pārcelta uz Mērijas Bērdas zemi (79°30'S; 147°19'W). Stacija slēgta 1965. gadā un aizstāta ar Broktonas meteostaciju (78°45'S; 174°40W).

## Atsauces

## Ārējās saites
* Litlrokfordas fotogrāfijas
Toronto "Raptors"

**Toronto "Raptors"** () ir profesionāls Kanādas basketbola klubs, kas bāzēts Toronto, Ontārio provincē, Kanādā. Klubs spēlē Nacionālās basketbola asociācijas Austrumu konferences Atlantijas divīzijā. Tas tika dibināts 1995. gadā un kopš dibināšanas brīža spēlē NBA.

2019. gadā "Raptors" izcīnīja NBA čempiontitulu. Mājas spēles komanda aizvada *[[Scotiabank Arena]]* arēnā.

## Sasniegumi
* **[[NBA čempioni|Čempioni]]**: 1
** 
* **Konferences čempioni**: 1
** 
* **Divīzijas čempioni**: 6
** , , , , , 

## Ārējās saites

* Kluba oficiālā mājaslapa 
* Basketball Reference profils
Krāsas dziļums

300px|thumb|right|1 bits (2 krāsas)

**Krāsas dziļums** ( vai *bit depth*) ir termins datorgrafikā, ar ko apraksta, cik informācijas bitu ir pikselī, lai aprakstītu krāsas bitmapētā attēlā vai videografikas rāmja buferī. Krāsas dziļumu var izteikt arī kā “biti pikselī” (*bits per pixel* - bpp), nosakot vēlamo bitu skaitu. Jo krāsas dziļums ir augstāks, krāsu, nokrāsu un to piesātinājuma diapazons attēlā ir plašāks.
Belaja Berjozka

**Belaja Berjozka** () ir pilsētciemats Krievijā, Brjanskas apgabala dienvidos, Trubčevskas rajona sastāvā. Tajā dzīvo ap 6,5 tūkstoši iedzīvotāju. Pilsētciemats atrodas apmēram 35 km uz dienvidrietumiem no Trubčevskas, Desnas upes kreisajā krastā, pie Ukrainas robežas.

Belaja Berjozka dibināta ap 1915. gadu, kad šeit tika izbūvēta kokapstrādes rūpnīca (darbojas arī mūsdienās). 1930. gados uzbūvēta dzelzceļa līnija no Suzemkas līdz Belajai Berjozkai (no 2004. g. — tikai kravas satiksme). 

## Iedzīvotāju skaits

## Atsauces
Džons Zorns

**Džons Zorns** (, dzimis Ņujorkā, 1953. gada 2. septembrī) ir amerikāņu avangarda komponists, orķestra koordinators, ierakstu producents, saksofonists un multiinstrumentālists. Zorns savas karjeras laikā ir piedalījies kopā vairāku simtu albumu ierakstīšanā. Viņš ir sacerējis ļoti dažādu žanru mūziku, dažkārt pat viena skaņdarba ietvaros, bet vislabāk Zorns ir pazīstams pēc savas darbošanās avangarda džezā, improvizētajā un laikmetīgajā mūzikā. Zorns ir vadījis pankdžeza grupu Naked City un džeza kvartetu Masada, rakstījis koncertmūziku klasiskās mūzikas ansambļiem, tāpat producējis mūziku dokumentālajām un mākslas filmām.

## Diskogrāfija
* *The Classic Guide To Strategy: Volume 1* (1981)
* *Yankees* (1983)
* *Locus Solus* (1983, 1997)
* *Ganryu Island* (1984, 1998)
* *The Classic Guide To Strategy: Volume 2* (1985)
* *The Big Gundown* (1986)
* *Spillane* (1987)
* *Spy Vs. Spy* (1989)
* *Elegy* (1992)
* *First Recordings 1973* (1995)
* *Kristallnacht* (1993)
* *The Classic Guide to Strategy* (1996)
* *Duras: Duchamp* (1997)
* *New Traditions In East Asian Bar Bands* (1997)
* *Angelus Novus* (1998)
* *Aporias* (1998)
* *The Bribe* (1998)
* *Godard/Spillane* (1999)
* *The String Quartets* (1999)
* *The Big Gundown: 15th Anniversary Special Edition* (2000)
* *Cartoon S/M* (2000) 2CD
* *Madness, Love and Mysticism* (2001)
* *Songs From The Hermetic Theater* (2001)
* *Chimeras* (2003)
* *Magick* (2004)
* *Mysterium* (2005)
* *Moonchild: Songs Without Words* (2006)
* *Astronome* (2006)
* *Six Litanies For Heliogabalus* (2007)
* *The Crucible* (2008)
* *The Dreamers* (2008)
* *The Stone* (2008)
* *Alhambra Love Songs* (2009)
* *O'o* (2009)

## Ārējās saites

* Tzadik.com 
* The Stone mājaslapa 
* Tzadik MySpace lapa
Zorn

**Zorn** var būt:

*Anderss Corns (*Anders Zorn*, 1860-1920) —- zviedru gleznotājs
*Džons Zorns (*John Zorn*, 1953) —- amerikāņu komponists
Transformeri 2: Pieveikto atriebība

**"Transformeri 2: Pieveikto atriebība"** () ir 2009. gada turpinājums 2007. gada filmai "Transformeri". Filmas režisors ir Maikls Bejs, un producents ir Stīvens Spīlbergs, kurš režisējis filmas par Indiana Džonsu.

## Ārējās saites
*
Līgavas tēvs

**Līgavas tēvs** () ir 1991. gada ASV kinokomēdija, kuras režisors ir Čārlzs Šaiers. Filma uzņemta pēc tāda paša nosaukuma 1950. gada filmas motīviem. Galvenās lomas filmā atveido Stīvs Mārtins, Daiena Kītone, Kimberlija Viljamsa un Kīrans Kalkins.

## Sižets
Kad Džordža Benksa (Stīvs Mārtins) mīļotā meitiņa atgriežas no mācību brauciena, viņa savai ģimenei pavēsta, ka atradusi draugu, iemīlējusies un grib precēties. Džordžam tas nepatīk, un viņš uzmācīgi mēģina atrast līgavainī, kaut mazāko nepilnību, kas noved viņu līdz pat cietumam. Taču Džordžs netaisās padoties. Viņš uzskata, ka viņam jāsamaksā par kāzām, kaut arī bagātā līgavaiņa ģimene piedāvāja Benksiem palīdzēt. Viņš nolīgst palīgu Franku Martins Šorts, kas kāzas padara brīnišķīgas, ko nevarētu teikt par Džordža maciņu.

## Ārējās saites
Līgavas tēvs: otrā daļa

**Līgavas tēvs: otrā daļa** (), zināms arī kā **Līgavas tēvs 2**, ir 1995. gada turpinājums 1991. gada filmai Līgavas tēvs. Ir mainījusies veidotāju komanda, ieskaitot montāžas nodaļas darbiniekus, un producenti. Režisors gan paliek tas pats - Čārlzs Šaiers.

## Sižets
Kad beigušies pagājušās filmas notikumi, pēkšņi meita Enija (Kimberlija Viljamsa-Peisleja) paziņo, ka ir stāvoklī. Arī Džordžam ir kas sakāms. Tā kā viņu ilggadējajai mājai ir redzami defekti, viņš to nolēmis pārdot un pagaidām pārvāksies pie znota vecākiem. Pēc kāda laika Džordža sieva Nina (Daiena Kītone) sāk justies savādi un aiziet pie ārsta. Izrādās, ka arī Nina ir stāvoklī. Tajā pašā dienā Džordžs satiek arī Franku (Martins Šorts), kurš piedāvājas Džordža un Ninas bērniņam iekārtot istabu. Taču zināms, ka satikt Franku nozīmē labu darbu, taču arī ļoti lielas izmaksas.

## Ārējās saites